pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา พร้อมผลักดันสหกรณ์โคนมภูพานสกลนคร สู่ฟาร์ม GAP
วันพฤหัสบดีที่ 2 กรกฎาคม 2563
รมช.มนัญญา พร้อมผลักดันสหกรณ์โคนมภูพานสกลนคร สู่ฟาร์ม GAP
รมช.มนัญญา พร้อมผลักดันสหกรณ์โคนมภูพานสกลนคร สู่ฟาร์ม GAP
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และนายพิเชษฐ์ วิริยะพาหะ อธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ ลงพื้นที่ตรวจเยี่ยมผลการดําเนินงานสหกรณ์โคนมภูพานสกลนคร จํากัด ณ ตําบลพังขว้าง อําเภอเมือง จังหวัดสกลนคร (ในวันที่ 2ก.ค.2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ตามที่นโยบายกระทรวงเกษตรและสหกรณ์ ส่งเสริมการใช้ระบบตลาดนําการผลิตเพื่อแก้ไขปัญหาราคาสินค้าเกษตรตกต่ําและสินค้าล้นตลาด ดังนั้นสิ่งสําคัญคือเรื่องมาตรฐาน และการควบคุมคุณภาพน้ํานมดิบ ในเรื่องของการผลิตน้ํานมโค เพื่อผลิตนมโรงเรียน ทางสหกรณ์โคนมภูพานสกลนคร จํากัด นั้นทําได้ดีอยู่แล้ว ขอฝากเรื่องการบริหารจัดการของสหกรณ์ภายในให้เข้มแข็ง ดูแลการจัดการ การบัญชีให้เกิดประโยชน์ต่อสมาชิกอย่างสูงสุด รวมทั้ง การวางรูปการจัดตั้งฟาร์มโคนมให้ได้มาตรฐานGAP คือการปฏิบัติทางการเกษตรที่ดี สําหรับฟาร์มปศุสัตว์ เริ่มตั้งแต่ระดับฟาร์มเลี้ยงสัตว์ อาทิ การจัดการระบบน้ํา โดยมีการจัดการระบบน้าที่ดี น้ําที่ใช้ภายในฟาร์มต้องสะอาด ถูกสุขลักษณะ ไม่เป็นอันตรายต่อสัตว์ รวมถึงการจัดการด้านสิ่งแวดล้อมการจัดการของเสีย สิ่งปฏิกูล มูลสัตว์ น้ําทิ้ง และขยะต่างๆ ต้องผ่านการจัดการที่เหมาะสมไม่ก่อให้เกิดกลิ่นที่ไม่พึงประสงค์ หรือก่อความรําคาญต่อผู้อยู่อาศัยข้างเคียง และไม่ก่อให้เกิดมลภาวะเป็นพิษต่อสิ่งแวดล้อมเพื่อยกระดับการจัดการฟาร์ม เลี้ยงสัตว์ให้ได้มาตรฐาน และคุ้มครองผู้บริโภค เป็นต้น
ในการนี้รัฐมนตรีช่วยว่าการกระทรวงเกษตรและสหกรณ์ ได้เยี่ยมชมศูนย์วิจัยและบํารุงพันธุ์สัตว์สกลนคร โรงรวมนมรับน้ํานมดิบ โครงการตามพระราชดําริซึ่งมีการรับน้ํานมดิบทุกวัน โดยนมดังกล่าว สามารถขายได้ตลอดทั้งปี โดยในช่วงเปิดภาคเรียนรับนมดิบของสมาชิกนําแปรูปเป็นนมพาสเจอไรซ์ ( Pasteurized Milk ) และช่วงปิดภาคเรียนส่งน้ํานมดิบจําหน่ายให้แก่เอกชนเพื่อผลิตและจัดจําหน่ายเป็นนมกล่อง U.H.T. ( Ultra High Temperature )ภายใต้การดูแลคุณภาพและการผลิตโดยกรมปศุสัตว์รวมทั้งกรมส่งเสริมสหกรณ์ได้สนับสนุนเงินกองทุนพัฒนาสหกรณ์และอบรมให้ความรู้เพื่อพัฒนาศักยภาพการเลี้ยงโคนมเพื่อให้สอดคล้องกับนโยบายกระทรวงเกษตรและสหกรณ์ ในการลดต้นทุน และการใช้ระบบตลาดนําการผลิตเพื่อแก้ไขปัญหาราคาสินค้าเกษตรตกต่ํา และล้นตลาดอย่างมีประสิทธิภาพต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี ทรงเปิด “ห้องสมุดพร้อมปัญญา” ทัณฑสถานหญิงพิษณุโลก
วันจันทร์ที่ 11 มิถุนายน 2561
สมเด็จพระเทพรัตนราชสุดาฯ สยามบรมราชกุมารี ทรงเปิด “ห้องสมุดพร้อมปัญญา” ทัณฑสถานหญิงพิษณุโลก
สมเด็จพระเทพรัตนราชสุดาฯ สยามบรมราชกุมารี ทรงเปิด “ห้องสมุดพร้อมปัญญา” ทัณฑสถานหญิงพิษณุโลก
เมื่อวันศุกร์ที่ ๘ มิถุนายน ๒๕๖๑ เวลา ๐๘.๓๐ น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “ห้องสมุดพร้อมปัญญา” โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นายวิทยา สุริยะวงค์ รองปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ พร้อมด้วยข้าราชการและเจ้าหน้าที่ที่เกี่ยวข้อง เฝ้ารับเสด็จฯ ณ ทัณฑสถานหญิงพิษณุโลก ตําบลวังทอง อําเภอวังทอง จังหวัดพิษณุโลก
สําหรับทัณฑสถานหญิงพิษณุโลก เป็นเรือนจําที่ควบคุมผู้ต้องขังหญิงที่มีกําหนดโทษไม่เกิน ๓๐ ปี ปัจจุบันมีผู้ต้องขัง จํานวนประมาณ ๘๐๐ คน ซึ่งมีภารกิจหลักในการควบคุมผู้ต้องขังควบคู่กับการแก้ไขพัฒนาพฤตินิสัย โดยมีการจัดการศึกษาสายสามัญ สายอาชีพ และการศึกษาตามอัธยาศัย เป็นต้น ทั้งนี้ “ห้องสมุดพร้อมปัญญา” ทัณฑสถานหญิงพิษณุโลก เป็นห้องสมุดขนาดกลาง ตามความจุมาตรฐานการควบคุมผู้ต้องขัง ตั้งแต่ ๕๐๐ - ๑,๕๐๐ คน โดยมีพื้นที่ประมาณ ๘๐ ตารางเมตร โดยในปี ๒๕๖๐ ได้รับการสนับสนุนจากสมาคมห้องสมุดแห่งประเทศไทยในการนําระบบโปรแกรมห้องสมุดอัตโนมัติ (PMB) เข้ามาใช้ดําเนินงานภายในห้องสมุด เพื่อสนองแนวพระราชดําริสมเด็จพระเทพรัตนราชสุดาฯ สยามบรมราชกุมารี และสร้างความตระหนักในการเร่งพัฒนาห้องสมุดให้ได้มาตรฐานเป็นแหล่งเรียนรู้ที่สร้างประโยชน์ให้แก่เจ้าหน้าที่และผู้ต้องขังต่อไป
รัฐบาลไทย-ข่าวทำเนียบรัฐบาล-​สธ.ขอความร่วมมือประชาชนเจ็บป่วยฉุกเฉินวิกฤต โทร 1669
วันพฤหัสบดีที่ 28 ธันวาคม 2560
​สธ.ขอความร่วมมือประชาชนเจ็บป่วยฉุกเฉินวิกฤต โทร 1669
รัฐมนตรีว่าการกระทรวงสาธารณสุข สั่งการให้สถานพยาบาลเตรียมพร้อมระบบการแพทย์ฉุกเฉิน “แจ้งเหตุเร็ว รับเร็ว ส่งเร็ว” เพื่อลดการเสียชีวิตและความพิการลง ขอให้ประชาชนใช้บริการสายด่วน 1669 แจ้งอาการให้ชัดเจน เพื่อรับคําแนะนําในการดูแลเบื้องต้น
รัฐมนตรีว่าการกระทรวงสาธารณสุข สั่งการให้สถานพยาบาลเตรียมพร้อมระบบการแพทย์ฉุกเฉิน “แจ้งเหตุเร็ว รับเร็ว ส่งเร็ว” เพื่อลดการเสียชีวิตและความพิการลง ขอให้ประชาชนใช้บริการสายด่วน 1669 แจ้งอาการให้ชัดเจน เพื่อรับคําแนะนําในการดูแลเบื้องต้น โดยเฉพาะผู้ป่วยที่อาการเข้าเกณฑ์ “เจ็บป่วยฉุกเฉินวิกฤต มีสิทธิ์ทุกที่”
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า รัฐบาลมีความห่วงใยประชาชนที่เดินทางในช่วงเทศกาลปีใหม่ กระทรวงสาธารณสุข ได้เตรียมพร้อมระบบการแพทย์ฉุกเฉิน ให้ประชาชนที่บาดเจ็บจากการจราจร หรือเจ็บป่วยฉุกเฉิน ได้รับบริการที่รวดเร็ว “แจ้งเหตุเร็ว รับเร็ว ส่งเร็ว” เพื่อลดการเสียชีวิตและความพิการลง โดยขยายคู่สาย 1669 เป็น 300 คู่สายทั่วประเทศ โดยเฉพาะผู้ป่วยฉุกเฉินวิกฤต ให้ได้รับการดูแลรักษาที่โรงพยาบาลที่ใกล้ที่สุด โดยไม่ต้องสํารองจ่าย ตามโครงการเจ็บป่วยฉุกเฉินวิกฤต มีสิทธิ์ทุกที่ ที่ผ่านมาพบว่า ผู้รับบริการกว่าร้อยละ 60 ไม่เข้าเกณฑ์ตามโครงการ ซึ่งเมื่อใช้บริการที่โรงพยาบาลเอกชนจะต้องเสียค่าใช้จ่ายเอง ดังนั้นหากเจ็บป่วยฉุกเฉินขอให้ประชาชนโทร 1669 แจ้งอาการให้ชัดเจน เพื่อรับคําแนะนําในการดูแลเบื้องต้น และประเมินอาการว่าเข้าเกณฑ์เจ็บป่วยฉุกเฉินวิกฤตหรือไม่
อย่างไรก็ดี ได้มอบให้สถาบันการแพทย์ฉุกเฉินแห่งชาติ เร่งประชาสัมพันธ์ให้ประชาชนได้รับข้อมูลเกี่ยวกับอาการที่เข้าเกณฑ์วิกฤตฉุกเฉิน และเข้ารับการรักษาที่โรงพยาบาลใกล้ที่เกิดเหตุหรือใกล้บ้านที่สุด อย่าเลือกโรงพยาบาลที่ชอบ เพราะจะเสียโอกาสในการช่วยชีวิตผู้ป่วย รวมทั้งการมารับบริการนอกเวลาราชการที่ห้องฉุกเฉินขอให้เป็นการเจ็บป่วยฉุกเฉินจริงๆ เพื่อให้แพทย์ พยาบาลได้ช่วยเหลือผู้ป่วยที่มีอาการวิกฤตอย่างรวดเร็ว ทันท่วงที หากมีข้อร้องเรียนหรืออุทธรณ์เรื่องสิทธิ์ โทรสอบถามได้ที่ศูนย์ประสานคุ้มครองสิทธิผู้ป่วยฉุกเฉินวิกฤต (UCEP Coordinating Center) โทร 028721669
ด้านเรืออากาศเอกนายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ กล่าวว่า ในรอบ 8 เดือนที่ผ่านมาหลังเริ่มโครงการตั้งแต่ 1 เมษายน 2560 จนถึงธันวาคม 2560 มีโรงพยาบาลเอกชนทั่วประเทศทั้งหมด 334 แห่ง มีการบันทึกข้อมูลผู้ป่วยเข้าระบบโปรแกรมPre-Authorize(PA) จํานวน 281 แห่ง (ร้อยละ 84.13) มีผู้ป่วยฉุกเฉินจํานวนทั้งสิ้น 25,267 ราย เป็นผู้ป่วยที่เข้าเกณฑ์ จํานวน 9,506 ราย (ร้อยละ 37.62) เป็นผู้ป่วยฉุกเฉินวิกฤตในพื้นที่กรุงเทพฯ จํานวน 3,146 ราย (ร้อยละ 34.91) ผู้ป่วยฉุกเฉินวิกฤตส่วนใหญ่เป็นผู้ป่วยในกลุ่มที่ไม่ได้เกิดจากอุบัติเหตุ(Non Trauma) 8,404 ราย (ร้อยละ 88.41) มาโรงพยาบาลโดยญาติมาส่ง 6,784 ราย (ร้อยละ 71.37) และนําส่งโดยระบบEMS2,114 ราย (ร้อยละ 22.24) เป็นสิทธิการรักษาหลักประกันสุขภาพถ้วนหน้า 6,213 ราย (ร้อยละ 65.36) รองลงมาคือ สวัสดิการรักษาพยาบาลข้าราชการ 1,824 ราย (ร้อยละ 19.19) ประกันสังคม 1,190 ราย (ร้อยละ 12.52) และกองทุนอื่น ๆ 279 ราย (ร้อยละ 2.93)
รัฐบาลไทย-ข่าวทำเนียบรัฐบาล-รัฐบาล เพิ่มความเข้มข้นเฝ้าระวังควบคุมโรคในกลุ่มผู้เดินทางกลับจากต่างประเทศ [กระทรวงสาธารณสุข]
วันจันทร์ที่ 6 เมษายน 2563
รัฐบาล เพิ่มความเข้มข้นเฝ้าระวังควบคุมโรคในกลุ่มผู้เดินทางกลับจากต่างประเทศ [กระทรวงสาธารณสุข]
รัฐบาล เพิ่มความเข้มข้นการเฝ้าระวังคุมโรคในกลุ่มผู้เดินทางกลับจากต่างประเทศ ให้กักกันสังเกตอาการในสถานที่ที่รัฐ/ท้องถิ่นจัดไว้ไม่น้อยกว่า 14 วัน ตามมาตรการของกระทรวงสาธารณสุข ขอประชาชนให้ความร่วมมือเพื่อหยุดการแพร่ระบาดโรคโควิด-19
รัฐบาล เพิ่มความเข้มข้นการเฝ้าระวังคุมโรคในกลุ่มผู้เดินทางกลับจากต่างประเทศ ให้กักกันสังเกตอาการในสถานที่ที่รัฐ/ท้องถิ่นจัดไว้ไม่น้อยกว่า 14 วัน ตามมาตรการของกระทรวงสาธารณสุข ขอประชาชนให้ความร่วมมือเพื่อหยุดการแพร่ระบาดโรคโควิด-19
บ่ายวันนี้ (6 เมษายน 2563) ที่กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า การดําเนินงานป้องกันควบคุมโรคติดเชื้อไวรัสโคโรนา 2019 (โควิด-19) ในระยะที่ผ่านมา ประกอบด้วย มาตรการป้องกันการแพร่ระบาดของโรคในประเทศ โดยการเพิ่มระยะห่างระหว่างบุคคล (Social Distancing) ได้แก่ การออกจากบ้านเท่าที่จําเป็น การงดกิจกรรมทางสังคม การไม่ไปในสถานที่แออัด การทํางานที่บ้าน การสวมหน้ากากผ้าเมื่อออกจากบ้าน รวมทั้งผู้ที่เดินทางกลับจากพื้นที่เสี่ยงทั้งจากต่างประเทศและกรุงเทพมหานคร ที่ให้กักตัวที่บ้าน 14 วัน และมาตรการยับยั้งการนําเข้าเชื้อจากต่างประเทศ ซึ่งในระยะนี้ก็ทวีความสําคัญมากขึ้นเช่นกัน เนื่องจากประเทศต่างๆ เริ่มมีการแพร่ระบาดของโรคกว้างขวางมากขึ้นเป็นลําดับ รัฐบาลจึงจําเป็นต้องยกระดับการเฝ้าระวังป้องกันควบคุมโรคในกลุ่มผู้เดินทางกลับจากต่างประเทศ โดยกักกันตัวในสถานที่ที่รัฐจัดไว้ให้ในทุกจังหวัด (State/Local Quarantine) เป็นเวลาไม่น้อยกว่า 14 วัน มีการติดตามอาการทุกวัน หากมีอาการป่วยจะได้รับการตรวจรักษาอย่างรวดเร็ว อีกทั้งยังช่วยลดความเสี่ยงการแพร่เชื้อไปสู่คนในครอบครัว โดยเฉพาะบ้านที่มีสภาพแวดล้อมไม่เอื้อต่อการกักตัวที่บ้าน หรือมีผู้สูงอายุ เด็ก ผู้ป่วยโรคเรื้อรังอยู่ร่วมบ้าน เมื่อครบกําหนดทุกคนจะได้รับการตรวจทางห้องปฏิบัติการให้มั่นใจว่าไม่มีเชื้อโควิด-19 และใช้ชีวิตร่วมกับผู้อื่นได้
นายแพทย์ธนรักษ์ กล่าวต่อว่า กระทรวงสาธารณสุข เน้นการให้ความรู้ที่ถูกต้องแก่ประชาชนมาโดยตลอด เพื่อให้มีความเข้าใจที่ถูกต้องมากกว่าจะทําให้กลัว เพราะหากประชาชนเกิดความหวาดกลัวมากเกินไปจะรังเกียจผู้ป่วย ทําให้ไม่สามารถกลับไปใช้ชีวิตในชุมชนได้ตามปกติ แม้ว่าผู้ป่วยรายนั้นผ่านกระบวนการรักษาจนหายเป็นปกติแล้ว ซึ่งข้อมูลวิชาการบ่งชี้ว่าการรักษาในช่วงเวลา 14 วันนั้นเพียงพอที่จะไม่แพร่เชื้อให้ผู้อื่น นอกจากนี้ ความหวาดกลัวของผู้ป่วยจะส่งผลให้เกิดพฤติกรรมปิดบังข้อมูลต่อแพทย์พยาบาล ยิ่งทําให้รักษาโรคไม่ถูกต้อง และเสี่ยงต่อการแพร่เชื้อเพิ่มได้อีก
สําหรับผู้ที่เดินทางข้ามจังหวัดและกักตัวอยู่ที่บ้าน ขอให้เคร่งครัดการปฏิบัติตัวเพื่อป้องกันการแพร่เชื้อไปสู่ผู้ร่วมบ้าน ไม่ออกจากที่พักจนครบ 14 วัน เว้นระยะห่างในครอบครัว โดยแยกรับประทานอาหาร ภาชนะ และของใช้ส่วนตัว ล้างมือบ่อย ๆ ด้วยน้ําและสบู่ หรือแอลกอฮอล์เจล สวมหน้ากากอนามัยและอยู่ห่างจากคนอื่น 1-2 เมตร หลีกเลี่ยงการพูดคุยใกล้ชิดกับคนอื่น โดยเฉพาะผู้สูงอายุ และผู้ป่วยเรื้อรัง ทําความสะอาดที่พักด้วยน้ํายาทําความสะอาดทั่วไป น้ํายาฟอกขาว 1 % เช็ดพื้นผิวต่าง ๆ ด้วยแอลกอฮอล์ 70% สําหรับเสื้อผ้า ผ้าปูเตียง ผ้าเช็ดตัว ซักด้วยผงซักฟอกและน้ําธรรมดา
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 22 มิถุนายน 2563 [กระทรวงสาธารณสุข]
วันจันทร์ที่ 22 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางกลับจากประเทศอินเดียและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 4 ราย ทําให้ผู้ป่วยกลับบ้านสะสม 3,022 ราย หรือคิดเป็นร้อยละ 95.91 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือ ร้อยละ 2.25 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,151 ราย
จากรายงานผู้ติดเชื้อรายใหม่วันนี้ทั้ง 3 ราย เป็นเพศหญิงทั้งหมด เดินทางกลับจากประเทศอินเดีย อายุ 11, 21 และ 34 ปี มาถึงประเทศไทยเมื่อวันที่ 15 มิถุนายน 2563 ตรวจหาเชื้อตามระบบเฝ้าระวังของกรมควบคุมโรค ไม่พบเชื้อ และเข้ารับการเฝ้าระวังในสถานที่รัฐจัดให้ ซึ่งภายหลังได้รับการตรวจทางห้องปฏิบัติการ รอบ 2 เมื่อวันที่ 20 มิถุนายน 2563 พบติดเชื้อ ไม่มีอาการ โดยผู้ติดเชื้อรายใหม่ได้เดินทางมาเที่ยวบินเดียวกับผู้ป่วยยืนยันติดเชื้อก่อนหน้านี้ 1 ราย ที่มีรายงานเมื่อวันที่ 18 มิถุนายน 2563
ขณะนี้สถานการณ์การติดเชื้อโรคโควิด 19 ไม่พบผู้ติดเชื้อภายในประเทศต่อเนื่องครบ 28 วันแล้ว ถือว่าเป็นเวลาที่ครบ 2 เท่าของระยะฟักตัวอาจมีความเสี่ยงต่ําที่จะเกิดการแพร่ระบาด แต่อย่างไรก็ตามสถานการณ์ทั่วโลกยังคงมีการแพร่ระบาด หลายประเทศมีการระบาดระลอกที่ 2 เป็นการระบาดแบบกลุ่มก้อน ส่วนใหญ่ไม่มีอาการ และยังคงมีผู้เดินทางกลับจากต่างประเทศอย่างต่อเนื่อง ดังนั้นคนไทยยังคงเฝ้าระวัง ไม่ประมาท เพื่อไม่ให้เกิดการแพร่ระบาดของเชื้ออีกครั้ง
กระทรวงสาธารณสุขจึงขอเน้นย้ําให้ประชาชนยังคงปฏิบัติตามคําแนะนําอย่างเคร่งครัดและสม่ําเสมอ ป้องกันตนเอง โดย สวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อยๆ เว้นระยะห่างระหว่างผู้อื่น 1-2 เมตร ไม่นํามือสัมผัสใบหน้า ตา จมูก ปาก นอกจากนี้ควรหลีกเลี่ยงการเดินทางไปในสถานที่แออัด มีการรวมตัวของคนจํานวนมาก จํากัดระยะเวลาการใช้บริการในสถานที่ใดสถานที่หนึ่งเป็นเวลาสั้นเพื่อลดความเสี่ยงในการสัมผัสเชื้อ และลงทะเบียน เข้า-ออก ผ่านแอปพลิเคชัน “ไทยชนะ” เพื่อนําไปพัฒนากิจการให้มีความปลอดภัย และได้มาตรฐาน
******************************22 มิถุนายน 2563
******************************
รัฐบาลไทย-ข่าวทำเนียบรัฐบาล-คณะกรรมการนโยบายที่อยู่อาศัยแห่งชาติ เห็นชอบการแต่งตั้งคณะอนุกรรมการ 3 คณะ เพื่อเพิ่มประสิทธิภาพในการแก้ปัญหาที่อยู่อาศัยอย่างยั่งยืน
วันจันทร์ที่ 13 พฤศจิกายน 2560
คณะกรรมการนโยบายที่อยู่อาศัยแห่งชาติ เห็นชอบการแต่งตั้งคณะอนุกรรมการ 3 คณะ เพื่อเพิ่มประสิทธิภาพในการแก้ปัญหาที่อยู่อาศัยอย่างยั่งยืน
คณะกรรมการนโยบายที่อยู่อาศัยแห่งชาติ เห็นชอบการแต่งตั้งคณะอนุกรรมการ 3 คณะ เพื่อเพิ่มประสิทธิภาพในการแก้ปัญหาที่อยู่อาศัยอย่างยั่งยืน
วันนี้ (13 พ.ย. 60) เวลา 13.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) เข้าร่วมการประชุมคณะกรรมการนโยบายที่อยู่อาศัยแห่งชาติ ครั้งที่ 1/2560 โดยมี พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุม มีผู้แทนหน่วยงานที่เกี่ยวข้องทั้งหน่วยงานภาครัฐ ภาคเอกชน และภาคประชาสังคม เข้าร่วมประชุม ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล
จากสถานการณ์การเปลี่ยนแปลงทางเศรษฐกิจและสังคมของประเทศไทยในปัจจุบัน ส่งผลให้เกิดความเหลื่อมล้ําของระดับคุณภาพชีวิต หรือความไม่เท่าเทียมกัน ซึ่งเห็นได้จากความยากจน ที่ยังมีการกระจุกตัวหนาแน่นในบางพื้นที่ ทั้งนี้ รัฐบาลจึงได้ดําเนินการศึกษา วิเคราะห์ และทําความเข้าใจถึงสภาพปัญหาต่างๆ และความต้องการที่แท้จริงในปัจจุบัน เพื่อให้เกิดการพัฒนาคุณภาพชีวิตของประชาชนอย่างยั่งยืน สําหรับปัญหาที่อยู่อาศัย จากการสํารวจข้อมูลภาวะเศรษฐกิจและสังคมของครัวเรือนไทยของสํานักงานสถิติแห่งชาติ พ.ศ. 2558 พบว่า ประเทศไทยมีจํานวนครัวเรือนโดยประมาณ 21.32 ล้านครัวเรือน โดยมีครัวเรือนผู้มีรายได้น้อย 12.81 ล้านครัวเรือน คิดเป็นร้อยละ 60.01 ครัวเรือนที่ไม่มีกรรมสิทธิ์ในที่อยู่อาศัย 5.78 ล้านครัวเรือน คิดเป็นร้อยละ 27.50 และการถือครองที่ดินมีความเหลื่อมล้ําอยู่ในระดับสูง โดยมีการกระจุกตัวในคนกลุ่มเล็กๆ รวมทั้ง สินเชื่อที่อยู่อาศัยที่มีการเปลี่ยนแปลง ซึ่งเป็นกลไกสําคัญที่จะทําให้เกิดความสามารถซื้อที่อยู่อาศัย (Housing Affordability)
รัฐบาลจึงได้จัดทําแผนแม่บทการพัฒนาที่อยู่อาศัย ระยะ 20 ปี (พ.ศ.2560-2579) โดยสอดคล้องกับกรอบยุทธศาสตร์ชาติ ระยะ 20 ปี (พ.ศ.2560-2579) เรื่อง “ความมั่นคง” เป็นความปลอดภัยในทุกระดับและทุกมิติ ทั้งในระดับประเทศ และระดับชุมชน โดยเน้นชุมชนเข้มแข็ง ครอบครัวอบอุ่น มีรายได้ มีที่อยู่อาศัย และความปลอดภัยในชีวิตและทรัพย์สิน
ที่ประชุมได้เห็นชอบหลักการ การแต่งตั้งคณะอนุกรรมการภายใต้คณะกรรมการนโยบายที่อยู่อาศัยแห่งชาติ เพื่อเป็นกลไกสําคัญในการขับเคลื่อนและผลักดันการดําเนินการแก้ปัญหาที่อยู่อาศัยในระยะยาว ซึ่งประกอบด้วย 1) คณะอนุกรรมการด้านนโยบายและแผนงานการพัฒนาที่อยู่อาศัย โดยมี รมว.พม. เป็นประธาน 2) คณะอนุกรรมการด้านการเงินเพื่อที่อยู่อาศัย โดยมีรองปลัดกระทรวง พม. ที่ได้รับมอบหมาย เป็นประธาน และ 3) คณะอนุกรรมการด้านกฎหมายและระเบียบเพื่อที่อยู่อาศัย โดยมีปลัดกระทรวง พม. เป็นประธาน และมอบหมายคณะอนุกรรมการ ทั้ง 3 คณะขับเคลื่อนแผนแม่บทการพัฒนาที่อยู่อาศัย ระยะ 20 ปี (พ.ศ. 2560 - 2579) และดําเนินการตามมติ ครม.ต่อไป โดยขอให้ทบทวนความจําเป็นและความเหมาะสมในการดําเนินการตามประเด็นความสําคัญต่างๆ เช่น การจัดตั้งศูนย์ข้อมูลที่อยู่อาศัยแห่งชาติ การประกันสินเชื่อที่อยู่อาศัย การจัดตั้งกองทุนที่อยู่อาศัยแห่งชาติ การหักรายได้จากภาษีที่ดินและสิ่งปลูกสร้างเพื่อสนับสนุนกองทุนที่อยู่อาศัยแห่งชาติ และการจัดตั้งองค์กรระดับกระทรวงเพื่อดูแลรับผิดชอบด้านที่อยู่อาศัยเป็นการเฉพาะ เป็นต้น
รัฐบาลไทย-ข่าวทำเนียบรัฐบาล-“บิ๊กอู๋”นำ ขรก.จิตอาสากระทรวงแรงงาน ชาวชุมชนดินแดง รวมพลังทำความสะอาด ตามแนวทางประชารัฐ
วันจันทร์ที่ 21 พฤษภาคม 2561
“บิ๊กอู๋”นํา ขรก.จิตอาสากระทรวงแรงงาน ชาวชุมชนดินแดง รวมพลังทําความสะอาด ตามแนวทางประชารัฐ
รมว.แรงงาน นํา ขรก. พร้อมชาวชุมชนเขตดินแดง อาสาสมัครแรงงาน ร่วมกิจกรรมจิตอาสากระทรวงแรงงานรวมพลังประชารัฐทําความสะอาด ลอกท่อระบายน้ํา ณ บริเวณรอบนอกกระทรวงแรงงาน
วันนี้ (21 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดกิจกรรม "จิตอาสากระทรวงแรงงานรวมพลังประชารัฐทําความสะอาดลอกท่อระบายน้ํา" โดยมี นายจรินทร์ จักกะพาก ปลัดกระทรวงแรงงาน พร้อมด้วยผู้บริหารระดับสูงของกระทรวงแรงงาน เข้าร่วมกิจกรรมในครั้งนี้ด้วยเพื่อบําเพ็ญสาธารณะประโยชน์ โดยดําเนินการทําความสะอาด และกําจัดขยะและสิ่งปฏิกูลในท่อระบายน้ําบริเวณรอบนอกกระทรวงแรงงาน ณ บริเวณด้านหน้าอาคารศูนย์บริการจัดหางานเพื่อคนไทย (Smart Job Center) ด้านหน้ากระทรวงแรงงาน โดยรัฐมนตรีว่าการกระทรวงแรงงาน กล่าวว่า เป็นความมุ่งหวังของรัฐบาลและกระทรวงแรงงานที่จะร่วมกับทุกภาคส่วน ทั้งภาครัฐ ภาคเอกชน และประชาชนทั่วไป ตามแนวทางประชารัฐในการทําคุณประโยชน์เพื่อส่วนรวมรวมทั้งแสดงออกถึงความจงรักภักดีต่อสถาบันพระมหากษัตริย์เป็นศูนย์รวมจิตใจของปวงชนชาวไทย ทั้งยังเป็นการเสริมสร้างความรัก ความสามัคคีให้แก่ปวงชนชาวไทย ซึ่งเป็นรากฐานสําคัญในการพัฒนาประเทศในอนาคต
การจัดงานในครั้งนี้ ผู้บริหาร ข้าราชการจิตอาสากระทรวงแรงงานได้ร่วมกับประชาชนในเขตดินแดง กรุงเทพมหานครจัดกิจกรรมเพื่อเสริมสร้างความรักความสามัคคีอันมีสถาบันพระมหากษัตริย์เป็นศูนย์รวมจิตใจของปวงชนชาวไทย ได้บูรณาการทํางานร่วมกับสํานักงานเขตดินแดง กรุงเทพมหานคร องค์กรภาคเอกชน ภาคีเครือข่ายประชาชน อาสาสมัครแรงงานและชาวชุมชนในเขตดินแดง ทุกสาขาอาชีพ ตามนโยบายประชารัฐของรัฐบาล มีผู้เข้าร่วมกิจกรรมกว่า 1,000 คน
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร – ภาพ/
21 พฤษภาคม 2561
รัฐบาลไทย-ข่าวทำเนียบรัฐบาล-อังกฤษ-ฝรั่งเศส พร้อมเดินหน้าขับเคลื่อนเศรษฐกิจคู่กับประเทศไทย
วันอังคารที่ 26 มิถุนายน 2561
อังกฤษ-ฝรั่งเศส พร้อมเดินหน้าขับเคลื่อนเศรษฐกิจคู่กับประเทศไทย
อังกฤษ-ฝรั่งเศส พร้อมเดินหน้าขับเคลื่อนเศรษฐกิจคู่กับประเทศไทย
วันนี้ (25 มิถุนายน 2561) เวลา 16.00 น. ตามเวลาท้องถิ่น ณ กรุงปารีส สาธารณรัฐฝรั่งเศส พลเอกประยุทธ์ จันทร์โอชา นายกรัฐมนตรี เผยการเยือนสาธารณรัฐฝรั่งเศสระหว่างวันที่ 22-26 มิถุนายน 2561 ประสบความสําเร็จด้วยดี โดยมีรายละเอียด ดังนี้
นายกรัฐมนตรีได้กล่าวถึงการร่วมงานสัมมนา Transforming Thailand : Thailand-France Partnership ซึ่งจัดโดยสภานายจ้างฝรั่งเศส (MEDEF) ร่วมกับสํานักงานคณะกรรมการส่งเสริมการลงทุน รวมทั้งการได้พบกับนักธุรกิจฝรั่งเศสชั้นนํา 4 ราย ได้แก่ กลุ่ม Transdev Group บริษัท Michelin กลุ่ม VINCI กลุ่ม SUEZ ซึ่งให้การตอบรับและแสดงความยินดีที่ไทยมีการดําเนินการโครงการขนาดใหญ่ อาทิ โครงการพัฒนาเขตเศรษฐกิจภาคตะวันออก (EEC) การจัดทํากรอบยุทธศาสตร์ชาติ 20 ปี ตลอดระยะเวลาที่ผ่านมาความร่วมมือาคเอกชนไทย-ฝรั่งเศส และความร่วมมือกับ MEDEF ทําให้มูลค้าการค้าโดยรวมสูงขึ้นร้อยละ 20 เพราะภาคเอกชนเห็นโอกาสและลู่ทางการลงทุนในไทย ที่สามารถ เชื่อมโยงไปยังประเทศเพื่อนบ้าน รวมทั้งกลุ่มอนุถูมิภาค ทั้ง ACMECS, CLMV และอาเซียนต่อไปในอนาคต ทั้งนี้ นายกรัฐมนตรีได้มีข้อสั่งการให้มีการจัดตั้งคณะกรรมการพิเศษในการดูแลการลงทุนจากต้างชาติ โดยมีนายกรัฐมนตรีเป็นประธาน เพื่อผลประโยชน์ที่เท่าเทียมของมิตรประเทศ
ช่วงบ่าย นายกรัฐมนตรีเข้าเยี่ยมคารวะและพบหารือกับนายเอมานูว์แอล มาครง ประธาาธิบดีฝรั่งเศส ซึ่งเป็นผู้นํารุ่นใหม่ บรรยากาศการหารือเป็นกันเอง ด้วยความไว้เนื้อเชื่อใจ ครบทุกประเด็น การลงทุนการค้า ความมั่นคง วิกฤตโลกร้อน การใช้อาวุธนิวเคลียร์ การปฏิรูปอุตสาหกรรม การศึกษา รวมทั้ง ความร่วมมือด้านความมั่นคงทางภูมิภาคกับอาเซียน ทั้งสองฝ่ายยังเห็นชอบร่วมกันในการเชื่อมต่อเพื่อขับเคลื่อนด้วยเอกชน นายกรัฐมนตรียังยืนยันว่าไทยเดินหน้าตามโรดแมฟ โอกาสยังได้เชิญประธานาธิบดีฝรั่งเศสเดินทางเยือนไทยและร่วมการประชุมอาเซียน
นายกรัฐมนตรีกล่าวสรุปว่า การเยือนสหราชอาณาจักรและสาธารณรัฐฝรั่งเศส ในครั้งนี้ ได้รับการต้อนรับอย่างอบอุ่น การเดินทางมาเยือนต่างประเทศ ยังแสดงให้เห็นถึงความจริงใจจากประเทศไทย และการเยือน 2 ปท ครั้งนี้เป็นจุดเริ่มต้นอันดี ซึ่งต้องพัฒนายิ่งขึ้นไปอีก และขอขอบคุณคนไทยที่อยู่ใน2 ประเทศที่มาพบและให้กําลังใจในการบริหารประเทศ และขอนําน้ําใจจากพี่น้องคนไทยในต่างแดนเหล่านี้กลับไปฝากคนที่ประเทศไทยด้วย
รัฐบาลไทย-ข่าวทำเนียบรัฐบาล-ก.แรงงาน เผย สนช.มติเอกฉันท์ผ่านร่าง “พ.ร.บ.คุ้มครองแรงงาน”
วันศุกร์ที่ 21 กันยายน 2561
ก.แรงงาน เผย สนช.มติเอกฉันท์ผ่านร่าง “พ.ร.บ.คุ้มครองแรงงาน”
กระทรวงแรงงาน เผยที่ประชุมสภานิติบัญญัติแห่งชาติ เมื่อวันที่ 20 ก.ย.61 ณ ตึกรัฐสภา มีมติเป็นเอกฉันท์    รับหลักการร่างพระราชบัญญัติคุ้มครองแรงงาน (ฉบับที่ ..) พ.ศ. ... จํานวน 177 เสียง งดออกเสียง 5 เสียง ไม่รับหลักการ 0 เสียง พร้อมตั้งกรรมธิการพิจารณา
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า การประชุมสภานิติบัญญัติแห่งชาติ เมื่อวันที่ 20 กันยายน 2561 ที่ผ่านมา ได้มีการพิจารณาร่างพระราชบัญญัติคุ้มครองแรงงาน (ฉบับที่ ..) พ.ศ. ... เนื่องจากพระราชบัญญัติดังกล่าวมีผลใช้บังคับมาเป็นเวลานานทําให้บทบัญญัติบางประการไม่เหมาะสมกับสภาพการณ์ปัจจุบัน และไม่เอื้อประโยชน์ต่อการดําเนินการเพื่อให้ความคุ้มครองลูกจ้างจึงสมควรแก้ไขเพิ่มเติมโดยกําหนดให้การเปลี่ยนแปลง ตัวนายจ้างต้องได้รับความยินยอมจากลูกจ้าง กําหนดให้ลูกจ้างมีสิทธิลาเพื่อกิจธุระอันจําเป็นปีหนึ่งไม่น้อยกว่า 3 วันทํางานโดยได้รับค่าจ้าง ให้ลูกจ้างซึ่งเป็นหญิงมีครรภ์สามารถลาเพื่อตรวจครรภ์ก่อนคลอดบุตรได้โดยถือเป็นวันลาเพื่อคลอดบุตร เพิ่มอัตราค่าชดเชยให้แก่ลูกจ้างซึ่งทํางานติดต่อกันครบ 20 ปีขึ้นไป กําหนดให้การย้ายสถานประกอบกิจการรวมทั้งการย้ายสถานประกอบกิจการไปตั้ง ณ สถานที่ใหม่ หรือสถานที่อื่นของนายจ้าง และแก้ไขให้นายจ้างกําหนดค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุดในอัตราเท่ากันทั้งลูกจ้างชายและหญิงในงานที่มีค่าเท่าเทียมกันเพื่อให้เป็นไปตามมาตรฐานสากล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า การปรับปรุงพระราชบัญญัติคุ้มครองแรงงาน จะทําให้เกิดความชัดเจนในการปฏิบัติตามกฎหมาย และลูกจ้างได้รับการคุ้มครองตามสิทธิขั้นพื้นฐานมากยิ่งขึ้น ซึ่งที่ประชุมสนช. มีมติเป็นเอกฉันท์รับหลักการร่างพระราชบัญญัติคุ้มครองแรงงาน (ฉบับที่ ..) พ.ศ. ... จํานวน 177 เสียง งดออกเสียง 5 เสียง ไม่รับหลักการ 0 เสียง และให้ตั้งกรรมธิการพิจารณาร่างฯ ให้แล้วเสร็จภายใน 30 วัน
รัฐบาลไทย-ข่าวทำเนียบรัฐบาล-รัฐมนตรีท่องเที่ยวและกีฬาเปิดการแข่งขันมวยไทยสมัครเล่นชิงแชมป์โลก 2019
วันพุธที่ 31 กรกฎาคม 2562
รัฐมนตรีท่องเที่ยวและกีฬาเปิดการแข่งขันมวยไทยสมัครเล่นชิงแชมป์โลก 2019
การแข่งขันมวยไทยสมัครเล่นชิงแชมป์โลก 2019 “มหกรรมคืนสู่เหย้าชาวมวยไทย ร้อยรวมใจถวายราชสดุดีองค์ราชัน” จัดขึ้นระหว่างวันที่ 21 - 28 กรกฎาคม 2562 ณ เวทีมหกรรม หน้าอินดอสเดี้ยม หัวหมาก การกีฬาแห่งประเทศไทย โดยมีนักกีฬามวยไทยจากทั่วโลกจํานวน 102 ประเทศ
วันที่ 21 กรกฎาคม 2562นายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา เป็นประธานพิธีเปิดการแข่งขันมวยไทยสมัครเล่นชิงแชมป์โลก 2019 ชิงถ้วยพระราชทานพระบาทสมเด็จพระเจ้าอยู่หัว รอยัล โทรฟี (ROYAL TROPHY) ใน “มหกรรมคืนสู่เหย้าชาวมวยไทย ร้อยรวมใจถวายราชสดุดีองค์ราชัน” โดยมี นายวิษณุ ไล่ชะพิษ รองผู้ว่าการการกีฬาแห่งประเทศไทย ฝ่ายส่งเสริมกีฬา, ดร.ศักดิ์ชาย ทัพสุวรรณ ประธานสหพันธ์มวยไทยสมัครเล่นนานาชาติ และ นายกสมาคมกีฬามวยไทยสมัครเล่นแห่งประเทศไทยฯ, นายขจร พราวศรี อุปนายกสมาคมกีฬามวยไทยสมัครเล่นแห่งประเทศไทย และนักมวยไทยสมัครเล่น จาก 102 ประเทศ เข้าร่วมในพิธี ณ เวทีมหกรรม หน้าอินดอร์สเตเดี้ยม หัวหมาก การกีฬาแห่งประเทศไทย
การจัดการแข่งขันในครั้งนี้เป็นครั้งแรกของการแข่งขันมวยไทยสมัครเล่นชิงแชมป์โลกที่มีนักกีฬาระดับนานาชาติเข้าร่วมการแข่งขันมากที่สุด และทําให้มีโอกาสที่มวยไทยสมัครเล่นจะได้เข้าร่วมการแข่งขันกีฬาโอลิมปิกเกมส์ในอนาคต ตามหลักเกณฑ์ใหม่ของ IOC ซึ่งให้การรับรองนักกีฬามวยไทยอาชีพเข้าร่วมการแข่งขันเช่นเดียวกับกีฬามวยสากลหรือกีฬาชนิดอื่นๆ ซึ่งขณะนี้สหพันธ์มวยไทยสมัครเล่นนานาชาติอยู่ในระหว่างการจัดทําข้อตกลงร่วมมือกับสภามวยไทยโลก ในพระบรมราชูปถัมภ์ เพื่อกําหนดบทบาทร่วมกันในการรับรองนักมวยไทยอาชีพเข้าสู่ระบบโอลิมปิกเกมส์ ซึ่งสหพันธ์มวยไทยสมัครเล่นนานาชาติจะเป็นผู้ดําเนินการในเรื่องระบบและวิธีการให้สอดคล้องกับระเบียบข้อบังคับของคณะกรรมการโอลิมปิกสากลให้มากที่สุด
ทั้งนี้ การแข่งขันมวยไทยสมัครเล่นชิงแชมป์โลก 2019 “มหกรรมคืนสู่เหย้าชาวมวยไทยร้อยรวมใจถวายราชสดุดีองค์ราชัน” จัดขึ้นระหว่างวันที่ 21 - 28 กรกฎาคม 2562 ณ เวทีมหกรรม หน้าอินดอสเดี้ยม หัวหมาก การกีฬาแห่งประเทศไทย โดยมีนักกีฬามวยไทยจากทั่วโลกจํานวน 102 ประเทศ เข้าร่วมการแข่งขัน